Sumerian cuneiform tablet — Period: Old Babylonian — Genre: Royal Inscription
Sign sequence:
<SURFACE> 
 AN |SAL.TUG₂| KID 
 |SAL.TUG₂| AN RI E NE RA 
 AN I DIN AN DA GAN LUGAL E 
 URUDA URUDA ALAN GAL GAL MIN A BI MU NA DIM₂ 
 |EN.KID| KI EŠ₂ NU KALAM@g DU 
 ŠU AN I DIN AN DA GAN TA 
 EN NA AN EN KID BA NI LUGAL E 
 MU 1(GEŠ₂) 5(U) 7(DIŠ) |HI×BAD| 
 ŠA₃ NI SI IN NA KA NI |DU&DU| GI |U.U.U| |A.AN| 
 AN |SAL.TUG₂| KID LI ŠA₃ HUL₂ LA NI TA 
 AL IN KAK IN KA MA 
 AN EN KID BA NI LUGAL |KA×GAN₂@t| GA 
 LUGAL NI SI IN NA LUGAL KI EN GI KI URI 
 KI |NINDA₂×NE| AN EN KID |IGI.DIB| AN |SAL.TUG₂| KID 
 URUDA ALAN GAL GAL MIN A BI 
 ŠA₃ NI SI IN NA TA 
 |EN.KID| KI EŠ₂ IN DU 
 KISAL MAH E₂ GA₂ GIŠ ŠU₂ A KA 
 AN |SAL.TUG₂| KID |SAL.TUG₂| A NI IR MU NA DU 
 MU BI EŠ₂ AN |SAL.TUG₂| KID LI 
 NAM TI AN EN KID BA NI 
 KI AN EN KID LA TA UD BI BA NI IN SUD 
 LU₂ MU SAR RA BA ŠU NE TUM |GA₂×NUN&NUN| A 
 AN EN KID LUGAL MU |IGI.DIB| AN |SAL.TUG₂| KID |SAL.TUG₂| MU 
 NAM HA BA AN DA TAR RU NE

Provide the transliteration.

<SURFACE>
{d}nin-lil₂
nin dingir-re-e-ne-ra
{d}i-din{d}da-gan lugal-e
urudu-urudu alam gal-gal min-a-bi mu-na-dim₂
nibru{ki}še₃ nu-un-tum₂
šu {d}i-din{d}da-gan-ta
en-na {d}en-lil₂-ba-ni lugal-e
mu 1(geš₂) 5(u) 7(diš)-kam
ša₃ i₃-si-in-na-ka i₃-su₈-ge-eš-am₃
{d}nin-lil₂-le ša₃ hul₂-la-ni-ta
al in-du₃ in-dug₄-ma
{d}en-lil₂-ba-ni lugal kala-ga
lugal i₃-si-in-na lugal ki-en-gi ki-uri
ki ag₂ {d}en-lil₂ u₃ {d}nin-lil₂
urudu alam gal-gal min-a-bi
ša₃ i₃-si-in-na-ta
nibru{ki}še₃ in-tum₂
kisal mah e₂ ga₂-geš-šu₂-a-ka
{d}nin-lil₂ nin-a-ni-ir mu-na-gub
mu-bi-še₃ {d}nin-lil₂-le
nam-til₃ {d}en-lil₂-ba-ni
ki {d}en-lil₂-la-ta u₄-bi ba-ni-in-su₃
lu₂ mu-sar-ra-ba šu bi₂-ib₂-uru₁₂-a
{d}en-lil₂ lugal-mu u₃ {d}nin-lil₂ nin-mu
nam ha-ba-an-da-ku₅-ru-ne